ai4bharat/Pralekha huggingface dataset:
பிரதமர் அலுவலகம்
இந்திய பொம்மை கண்காட்சி 2021-ஐ பிப்ரவரி 27-ஆம் தேதி பிரதமர் துவக்கி வைக்கிறார்
இந்திய பொம்மை கண்காட்சி 2021-ஐ வரும் பிப்ரவரி 27-ஆம் தேதி காலை 11 மணிக்கு காணொலிக் காட்சி வாயிலாக பிரதமர் திரு நரேந்திர மோடி துவக்கி வைப்பார்.
பொம்மைகள், குழந்தையின் மன வளர்ச்சியில் குறிப்பிடத்தக்க பங்காற்றுவதுடன், அவர்களின் உளவியல் தசைகளின் இயக்கம் மற்றும் அறிவாற்றல் திறமைகளை மேம்படுத்தவும் உதவுகிறது.
கடந்த 2020-ஆம் ஆண்டு ஆகஸ்ட் மாதம் மனதின் குரல் நிகழ்ச்சியில், செயல்களை ஊக்கப்படுத்துவதில் மட்டுமல்லாமல், லட்சியங்களை நோக்கி முன்னேறச் செய்யும் உந்து சக்தியாகவும் பொம்மைகள் விளங்குவதாக பிரதமர் குறிப்பிட்டிருந்தார்.
குழந்தையின் முழுமையான வளர்ச்சியில் பொம்மைகளின் முக்கிய பங்கை குறிப்பிட்ட பிரதமர், இந்தியாவில் பொம்மைகளின் தயாரிப்பை ஊக்குவிப்பது பற்றியும் முன்னதாக வலியுறுத்தினார். பிரதமரின் இந்த தொலைநோக்கு பார்வையுடன் இந்திய பொம்மை கண்காட்சி 2021 நடைபெறவிருக்கிறது.
கண்காட்சியை பற்றி:
இந்த கண்காட்சி பிப்ரவரி 27 முதல் மார்ச் 2-ஆம் தேதி வரை நடைபெறும். நிலையான இணைப்புகளை உருவாக்கவும், பொம்மை தொழிலில் ஒட்டுமொத்த வளர்ச்சி குறித்த விவாதங்களை ஊக்குவிக்கவும் வாங்குவோர், விற்பனையாளர்கள், மாணவர்கள், ஆசிரியர்கள், வடிவமைப்பாளர்கள் உள்ளிட்ட அனைத்து பங்குதாரர்களையும் காணொலி வாயிலாக இணைப்பதே இந்தக் கண்காட்சியின் நோக்கமாகும்.
இந்தத் துறையில் முதலீடுகளை அதிகரித்து ஏற்றுமதிகளை ஊக்குவிப்பதன் வாயிலாக பொம்மைகளின் தயாரிப்பு மற்றும் பிறப்பிடமாக, சர்வதேச முனையமாக இந்தியாவை எவ்வாறு உயர்த்துவது என்பது குறித்து அரசும் தொழில்துறையும் இந்தத் தளத்தின் வாயிலாக ஆலோசனையில் ஈடுபடும்.
மின் வர்த்தக வசதியுடன் கூடிய இந்த காணொலிக் கண்காட்சியில் 30 மாநிலங்கள், யூனியன் பிரதேசங்களைச் சேர்ந்த சுமார் 1000 பேர் தங்கள் பொருட்களை காட்சிப்படுத்துவர்.
பாரம்பரிய இந்திய பொம்மைகளுடன் மின்சார பொம்மைகள், பூம்பட்டாலான பொம்மைகள், புதிர்கள், விளையாட்டுக்கள் போன்ற நவீன பொம்மைகளும் இதில் இடம்பெறும்.
பொம்மைகளின் வடிவமைப்பு மற்றும் தயாரிப்பில் திறமை வாய்ந்த பிரபல இந்திய மற்றும் சர்வதேச பேச்சாளர்கள் கலந்துகொள்ளும் கருத்தரங்குகளும், விவாத நிகழ்ச்சிகளும் இந்த கண்காட்சியின் ஒரு பகுதியாக நடைபெறும்.
பாரம்பரிய பொம்மைகளின் கைவினை கலைப் பொருட்களின் செயல் விளக்கம், பொம்மை அருங்காட்சியகங்கள் மற்றும் ஆலைகளை காணொலி வாயிலாகக் கண்டு ரசிப்பது போன்ற ஏராளமான வாய்ப்புகள் இந்த கண்காட்சியின் மூலமாக குழந்தைகளுக்கு வழங்கப்படும்.
(
எஃகுத்துறை அமைச்சகம்
3131 மெட்ரிக் டன்கள் திரவ மருத்துவ ஆக்ஸிஜன் சப்ளை செய்தன எஃகு நிறுவனங்கள்
பொதுத்துறை மற்றும் தனியார் எஃகு ஆலைகள், பல்வேறு மாநிலங்களுக்கு ஏப்ரல் 25ம் தேதி அன்று 3131.84 மெட்ரிக் டன்கள் திரவ மருத்துவ ஆக்ஸிஜனை விநியோகித்தன.
இதற்கு முந்தைய நாள், இந்த நிறுவனங்கள் 2894 மெட்ரிக் டன் திரவ மருத்துவ ஆக்ஸிஜனை விநியோகித்தன. ஒரு வாரத்துக்கு முன்பு நாள் ஒன்றுக்கு சராசரியாக 1500/1700 மெட்ரிக் டன்கள் ஆக்ஸிஜன் விநியோகிக்கப்பட்டன.
ஏப்ரல் 25ம் தேதியன்று 3468.6 மெட்ரிக் டன்கள் திரவ மருத்துவ ஆக்ஸிஜன் உற்பத்தி செய்யப்பட்டன.
பல ஆலைகளில் நைட்ரஜன் மற்றும் ஆர்கான் வாயுக்களின் உற்பத்தி குறைக்கப்பட்டு, திரவ மருத்துவ ஆக்ஸிஜன் மட்டும் உற்பத்தி செய்வதால், இவற்றின் விநியோகத்தை எஃகு ஆலைகளால் அதிகரிக்க முடிந்தது.
எஃகு ஆலைகளில் வழக்கமாக 3.5 நாட்களுக்கான, திரவ மருத்துவ ஆக்ஸிஜன் பாதுகாப்பாக இருப்பு வைக்கப்படும். ஆக்ஸிஜன் உற்பத்தி மையங்களில் ஏதாவது பிரச்சனை ஏற்பட்டால், இது பயன்படுத்தப்படும். தற்போது இந்த பாதுகாப்பு அளவு 3.5 நாட்களில் இருந்து 0.5 நாட்களாக குறைக்கப்பட்டுள்ளது. இதன் காரணமாக திரவ மருத்துவ ஆக்ஸிஜன் விநியோகம் அதிகரித்துள்ளது.
திரவ மருத்துவ ஆக்ஸிஜன் போக்குவரத்தை விரைவுப் படுத்த, நைட்ரஜன் மற்றும் ஆர்கான் டேங்கர்களை ஆக்ஸிஜன் டேங்கர்களாக மாற்ற தொழில் வளர்ச்சி துறை உத்தரவிட்டுள்ளது.
தற்போது வரை, 765 நைட்ரஜன் டேங்கர்கள், 8345 மெட்ரிக் டன்கள் கொள்ளவுடனும், 434 ஆர்கான் டேங்கர்கள் 7542 மெட்ரிக் டன்கள் கொள்ளவுடனும் உள்ளன. இவற்றின் ஒரு பகுதியை ஆக்ஸிஜன் கொண்டு செல்வதற்கு மாற்ற பெட்ரோலியம் மற்றும் வெடிபொருள் பாதுகாப்பு அமைப்பு அனுமதி வழங்கியுள்ளது.
இது மாநிலங்களுக்கு திரவ மருத்துவ ஆக்ஸிஜன் கொண்டு செல்லும தாமதங்களை அகற்றும். தற்போது வரை 1172 டேங்கர்கள் 15,900 மெட்ரிக் கொள்ளவுடன் திரவ மருத்துவ ஆக்ஸிஜன் விநியோகத்துக்காக தயார் நிலையில் உள்ளன.
திரவ மருத்துவ ஆக்ஸிஜன் உற்பத்தியை 15 மெட்ரிக் டன்கள் அதிகரிப்பதற்காக, பிலாய் எஃகு ஆலை குறுகிய காலத்துக்கு எஃகு உற்பத்தியை நிறுத்தியுள்ளது. இதேபோன்ற உத்தரவுகள், இதர பொதுத்துறை எஃகு நிறுவனங்களுக்கும் வழங்கப்பட்டுள்ளன.
-------
(Visitor Counter : 151
சிறப்பு சேவைகள் மற்றும் கட்டுரைகள்
முதுகலை ஆங்கிலப் படிப்பிற்கான விண்ணப்பங்கள் : திருச்சி தேசிய தொழில்நுட்பக் கழகம் வரவேற்பு
தேசிய நிறுவன தரவரிசை கட்டமைப்பு  தரவரிசையில் தேசிய தொழில்நுட்பக் கழகங்களில் முதன்மையாக விளங்கும் திருச்சி தேசிய தொழில்நுட்பக் கழகத்தில் , 2021-22 கல்வியாண்டிற்கான முதுகலை ஆங்கிலப்   பட்டப்படிப்பிற்கு விண்ணப்பங்கள் வரவேற்கப்படுகின்றன.
மனிதவள மேம்பாட்டு அமைச்சகம் வெளியிட்ட தேசிய கல்விக் கொள்கை 2020-க்கு ஏற்ப கலை, அறிவியல் மற்றும் தொழில்நுட்பக் கல்விக்கிடையிலான வேறுபாடுகளை நீக்கும் பொருட்டு, திருச்சி தேசிய தொழில்நுட்பக் கழகத்தின் இயக்குனர் முனைவர் மினி ஷாஜி தாமஸ் அவர்கள் கடந்த ஆண்டு முதுகலை ஆங்கிலப் படிப்பிற்கான திட்டத்தைத் தொடங்கி வைத்தார்.
இம்முதுகலைக் கல்வியானது, மாணவர்களுக்கு நடைமுறை பாடத்திட்டத்தை உயர்தொழில்முறைக் கல்விக்கேற்ப வழங்குகிறது. இது, மாணவர்கள் தங்களின் அன்றாட வாழ்க்கையின் சவால்களை எதிர்கொண்டு, தங்களின் நுண்சிந்தனையையும், படைப்பாக்கச் சிந்தனை திறன்களையும், உயர்தரவரிசை சிந்தனை திறன்களையும் வளர்த்துக் கொள் உதவும்.
மனிதநேயம் மற்றும் சமூகஅறிவியல்  துறையில் பணிபுரியும் ஆசியர்கள் அனைவரும் தங்களின் துறையில் மேலோங்கி நிற்கும் அறிஞர்கள், அவர்கள் அர்ப்பணிப்போடு கற்பித்து மாணவர்களுக்கு வழிகாட்டியாக திகழ்கிறார்கள். மேலும் தனிச்சிறப்புடனும், தனித்துவத்துடனும் தங்கள் துறையில் ஆராய்ச்சி செய்யும் வல்லமை படைத்தவர்கள் ஆவர்.
இப்படிப்பட்ட ஆசிரியர்களிடம் கற்று, திறன்களை செம்மையாக்க, திருச்சி தேசிய தொழில் நுட்பக் கழகத்தில் வழங்கப்படும் அரிய வாய்ப்பினை ஆர்வமுள்ள மாணவர்கள் பயன்படுத்திக் கொள்ளலாம்.
விண்ணப்பம் 2021 ஏப்ரல் 30 அன்று மாலை 5.00 மணிக்கு நிறைவடைகிறது. மேலும் விவரங்களுக்கு: Contact Mail ID : maenglishnitt[at]gmail[dot]com Mobile no. : 9486001130 Phone no. : +91-431-2503690 / 2503691 Online Portal : https://admission.nitt.edu/ma2021/ Department Home page : https://www.nitt.edu/home/academics/departments/humanities/
இந்தத் தகவலை, திருச்சி தேசிய தொழில் நுட்பக் கழகத்தின் மனிதநேயம் மற்றும் சமூகஅறிவியல் துறைத் தலைவர் டாக்டர்.எஸ்.மேகலா வெளியிட்டுள்ள செய்திக் குறிப்பு தெரிவிக்கிறது.
கப்பல் போக்குவரத்து அமைச்சகம்
துறைமுகங்கள், கப்பல் போக்குவரத்து மற்றும் நீர்வழிகள் அமைச்சகத்தில் இளம் தொழில் வல்லுநர்களை ஈடுபடுத்துவதற்கான சாகர்மாலா இளம் நிபுணத்துவத் திட்டம்
துறைமுகங்கள், கப்பல் போக்குவரத்து மற்றும் நீர்வழிகள் அமைச்சகம், பல்வேறு பிரிவுகளில் திறமையான, முன்னோக்கிச் சிந்திக்கும் மற்றும் ஆற்றல் மிக்க இளம் தொழில் வல்லுநர்களை ஈடுபடுத்தும் திட்டத்தை வகுத்துள்ளது.
இந்தத் திட்டம் இளம் தொழில் வல்லுனர்களுக்கான கள கற்றலில் கவனம் செலுத்துகிறது. இதன்மூலம்,தொழில் வல்லுநர்கள் அரசாங்கத்தின் செயல்பாடுகள் மற்றும் வளர்ச்சிக் கொள்கைகளைப் பற்றி அறிந்துகொள்ளும் வாய்ப்பைப் பெறுவார்கள். அமைச்சகத்தின் தேவைகளைப் பூர்த்தி செய்வதற்காக, உள்கட்டமைப்பு, தரவு பகுப்பாய்வு, திட்ட மேலாண்மை, தொடக்கம், புதுமை, திறன் மேம்பாடு, டிஜிட்டல் மாற்றம் மற்றும் சுற்றுச்சூழல் போன்ற துறைகளில் உயர்தர உள்ளீடுகளை வழங்க வல்லுநர்கள் தேவைப்படுவார்கள்.
இந்தத் திட்டம் முடிவெடுப்பதில் இளைஞர்களின் தீவிர ஈடுபாட்டை வளர்க்கும். இது சுயமரியாதை மற்றும் அதிகாரமளிக்கும் உணர்வை அதிகரிப்பதன் மூலம் சமூக ஆரோக்கியத்திற்கு மேலும் பங்களிக்கும், மேலும் சமூகங்களுக்கு முக்கிய நன்மைகளையும் கொண்டு வரும்.
முதற்கட்டமாக, இந்தத் திட்டத்தின் கீழ் 25க்கும் மேற்பட்ட இளம் தொழில் வல்லுநர்கள் பணியமர்த்தப்படுவார்கள். தொழில் வல்லுநர்கள் பிஇ, பிடெக், இளநிலை திட்டமிடல் , எம்பிஏ ஆகியவற்றில் தகுதி பெற்றிருக்க வேண்டும். அல்லது தொடர்புடைய பாடம்/ துறையில் அதற்கு சமமான பட்டம் மற்றும் குறைந்தபட்சம் மூன்று வருட பணி அனுபவம் பெற்றிருக்க வேண்டும். கணக்கியல், நிதி, சட்டம், புள்ளியியல், பொருளாதாரம்/வணிகம், தரவு பகுப்பாய்வு ஆகியவற்றில் வல்லுநர்களும் அமைச்சகத்தின் தேவையின் அடிப்படையில் பணியமர்த்தப்படுவார்கள்.
அழைப்புக்கான விளம்பரம் அமைச்சகத்தின் இணையதளம் மற்றும் தொழிலாளர் மற்றும் வேலைவாய்ப்பு அமைச்சகத்தின் தேசிய தொழில் சேவை வலைதளத்தில் வெளியிடப்படும்.
துறைமுகங்கள், கப்பல் போக்குவரத்து மற்றும் நீர்வழிகள் மற்றும் ஆயுஷ் அமைச்சர் திரு சர்பானந்தா சோனோவால் “இளைஞர்களை அரசு முயற்சிகளில் ஈடுபடுத்துவதன் மூலம், நிர்வாக செயல்பாடுகளில் அவர்களின் புரிதலையும் ஆர்வத்தையும் அதிகரிக்க முடியும். இது இளைஞர்களிடையே கடல்சார் துறை பற்றிய விழிப்புணர்வை ஏற்படுத்தும்’’ என்று கூறியுள்ளார்.
சிறப்பு சேவைகள் மற்றும் கட்டுரைகள்
பாண்டிச்சேரி பல்கலைக்கழகம் வழங்கும் பல்வேறு முதுகலைப் பட்டப்படிப்பு மற்றும் பட்டயப் படிப்புகளில் சேர சி.யு.இ.டி  - 2023 க்கு விண்ணப்பிக்க , கடைசி தேதி 5 மே 2023 வரை நீட்டிக்கப்பட்டுள்ளது
தேசிய தேர்வு முகமை  நடத்தும் பல்கலைக்கழகப் பொது நுழைவுத் தேர்வு சி.யு.இ.டி  – 2023-இன் அடிப்படையில் புதுச்சேரி பல்கலைக்கழகம் வழங்கும் பல்வேறு முதுகலை பட்டப்படிப்பு மற்றும் பட்டயப் படிப்புகளில் சேர இணையவழியில் விண்ணப்பத்தைச் சமர்ப்பிப்பதற்கான விண்ணப்பத்தளம் 20.03.2023 முதல் திறக்கப்பட்டுள்ளது.
- ஆம் கல்வியாண்டிற்கான முதுகலைப் பட்டம் / பட்டயப் படிப்புகளில் சேர விரும்பும் ஆர்வமுள்ளவர்கள் சி.யு.இ.டி  – 2023-க்கு விண்ணப்பிக்கலாம். விண்ணப்பதாரர்கள் சியுஇடி  – 2023-க்கு https://cuet.nta.nic.in/ என்னும் இணைய முகவரியில் விண்ணப்பிக்கலாம்.
விண்ணப்பதாரர்கள் தாங்கள் சேர விரும்பும் படிப்புகளின் தகுதித் தேவைகளை கவனமாகக் கருத்தில்கொள்ள வேண்டும். மேலும் https://www.pondiuni.edu.in/admissions-2023-24/. என்னும் பல்கலைக்கழக வலைத்தளத்தில் உள்ள தகவல் கையேட்டில் பாண்டிச்சேரி பல்கலைக்கழகம் வழங்கிய தேவையான தேர்வு தாள் குறியீடுகளைத் தேர்ந்தெடுக்க வேண்டும்.
விண்ணப்பதாரர்கள் https://cuet.nta.nic.in/ என்னும் என்.டி.ஏவின் வலைத்தளத்தைத் தவறாமல் பார்க்க அறிவுறுத்தப்படுகிறார்கள். பல்வேறு முதுகலை பட்டப்படிப்பு மற்றும் பட்டயப் படிப்புகளுக்கான ஆன்லைன் விண்ணப்பப் படிவத்தைச் சமர்ப்பிக்க, கடைசி தேதி 5 மே 2023 வரை நீட்டிக்கப்பட்டுள்ளது. விண்ணப்பங்களில் திருத்தங்கள் மேற்கொள்ள 6 மே 2023 முதல் 8 மே 2023 வரை நிர்ணயிக்கப்பட்டுள்ளது.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
மத்திய அமைச்சர் டாக்டர் ஜிதேந்திர சிங், நாடு தழுவிய நல்லாட்சி வார பிரச்சாரத்தை 19 ந்தேதி தொடங்கி வைக்கிறார்
கிராமப்புறங்களுக்கு நிர்வாகத்தை கொண்டு செல்லும் நாடு தழுவிய நல்லாட்சி வார பிரச்சாரத்தை மத்திய பணியாளர் நலன், பொதுமக்கள் குறை தீர்வு மற்றும் ஓய்வூதியத் துறை அமைச்சர் டாக்டர் ஜிதேந்திர சிங் நாளை புதுதில்லி விஞ்ஞான் பவனில் தொடங்கி வைக்கிறார். நாடு முழுவதும் உள்ள மாவட்ட ஆட்சியர்களால் அடையாளம் காணப்பட்ட 3,120 புதிய சேவைகள் ஆன்லைன் சேவை வழங்கலில் சேர்க்கப்படும் .
டிசம்பர் 10-18, 2022 வரை நடைபெற்ற நல்லாட்சி வார ஆயத்தக் கட்டத்தின் போது, மாவட்ட ஆட்சியர்கள் 81,27,944 சேவைகளை வழங்குவதற்கான விண்ணப்பங்களை கண்டறிந்துள்ளனர், அத்துடன் மாநில குறைதீர்ப்பு இணையதளங்களில் நிவர்த்தி செய்ய வேண்டிய 19,48,122 மனுக்களும் பெறப்பட்டன. டிசம்பர் 23, 2022 அன்று மாவட்ட அளவிலான பயிலரங்குகளில் கலந்துரையாடுவதற்காக 373 சிறந்த நல்லாட்சி நடைமுறைகள் கண்டறியப்பட்டதாக நிர்வாக சீர்திருத்தம் மற்றும் பொதுமக்கள் குறைதீர்வு துறையின் செயலாளர் திரு வி.ஸ்ரீனிவாஸ் தெரிவித்தார்.
இந்தியாவின் அனைத்து மாவட்டங்கள் மற்றும் வட்டங்கள் முழுவதும் நல்லாட்சி வார விழாவின் வெற்றிக்காக பிரதமர் தமது வாழ்த்துக்களையும் பாராட்டுக்களையும் தெரிவித்தார். பிரதமர் தமது செய்தியில், “இந்த ஆண்டும், கிராம அளவில் நிர்வாகம் பிரச்சாரம் நல்லாட்சி வாரத்தின் ஒரு பகுதியாகத் தொடர்கிறது என்பதைக் குறிப்பிடுவது மிகவும் மகிழ்ச்சி அளிக்கிறது. பொதுமக்களின் குறைகளை நிவர்த்தி செய்தல், ஆன்லைன் சேவைகள், சேவை வழங்கல் விண்ணப்பங்களை அகற்றுதல் மற்றும் நல்ல நிர்வாக நடைமுறைகள் உள்ளிட்ட பல்வேறு குடிமக்களை மையப்படுத்திய முயற்சிகளை நாம் மேற்கொண்டுள்ளோம். சேவை வழங்கல் வழிமுறைகளை மேலும் திறம்படச் செய்வதே நமது நோக்கம்’’ என்று அவர் கூறியுள்ளார்.
இந்தியாவின் அனைத்து மாவட்டங்கள், மாநிலங்கள் மற்றும் யூனியன் பிரதேசங்களில் பொது மக்கள் குறைகளை நிவர்த்தி செய்வதற்கும் சேவை வழங்கலை மேம்படுத்துவதற்கும் நாடு தழுவிய பிரச்சாரம் நடைபெறும். இந்த பிரச்சாரத்தில் 700க்கும் மேற்பட்ட மாவட்ட ஆட்சியர்கள் பங்கேற்பார்கள். அதிகாரிகள் தாலுகாக்கள் மற்றும் பஞ்சாயத்து சமிதி தலைமையகங்களுக்கு வருகை தருவார்கள்.
டாக்டர் ஜிதேந்திர சிங், நல்லாட்சி வாரம் 2022 www.pgportal.gov.in/GGW22 என்ற தளத்தை தொடங்குகிறார்.2022 ஆம் ஆண்டில் மக்கள் குறைகளை நிவர்த்தி செய்வதில் நாடு அடைந்துள்ள முன்னேற்றத்தை பிரதிபலிக்கும் வகையில் 2022 ஆம் ஆண்டிற்கான வருடாந்திர அறிக்கை வெளியிடப்படும்.
டிசம்பர் 10-18, 2022 முதல் நல்லாட்சி வாரம் 2022 ஆயத்தக் கட்டம் நடைபெற்றது. டிசம்பர் 19-25, 2022 காலப்பகுதியில் அவற்றுக்கு தீர்வு காணப்படும்.
சேவை வழங்கலின் கீழ் 81,27,944 விண்ணப்பங்கள் பெறப்பட்டன
19,16,142 மாநில குறைதீர்ப்பு இணையதளங்களில் குறைகள் நிவர்த்தி செய்யப்பட்டன
சிபிகிராம்ஸ்-ல் 31,980 இல் குறைகள் தீர்க்கப்பட்டுள்ளன
ஆன்லைன் சேவை வழங்குதலுக்காக சேர்க்கப்பட்ட புதிய சேவைகளின் எண்ணிக்கை 3120
சிறந்த நல்லாட்சி நடைமுறைகள் 373
பொதுக் குறைகளில் வெற்றிக் கதைகள் 43
சேவை வழங்கல் விண்ணப்பங்கள் பிரிவில் - மத்தியப் பிரதேச மாவட்டங்கள் 55,72,862 இலக்கையும், பஞ்சாப் மாவட்டங்கள் 21,96,937 இலக்கையும் அடையாளம் கண்டுள்ளன. பொது மக்கள் குறைகளை நிவர்த்தி செய்யும் பிரிவில், மத்தியப் பிரதேச மாவட்டங்கள் 16,67,295 குறைகளையும், தமிழ்நாடு மாவட்டங்கள் 1,38,621 குறைகளையும் தீர்வு காண்பதற்காக கண்டறிந்துள்ளன.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
தூய்மை கணக்கெடுப்பு 2022 தொடக்கம், களப்பணியில் சுமார் 3,000 மதிப்பீட்டாளர்கள்
உலகின் மிகப்பெரிய நகர்ப்புற தூய்மைக் கணக்கெடுப்பின் ஏழாவது பதிப்பிற்கான கள மதிப்பீடான ஸ்வச் சர்வேக்ஷன், 1 மார்ச் 2022 அன்று வீட்டுவசதி மற்றும் நகர்ப்புற விவகார அமைச்சகத்தால் தொடங்கப்பட்டது.
'மக்கள் முதலில்' எனும் தத்துவத்தை முன்னிலைப்படுத்தி வடிவமைக்கப்பட்ட ஸ்வச் சர்வேக்ஷன் 2022, துப்புரவுத் தொழிலாளர்களின் ஒட்டுமொத்த நலன் மற்றும் நல்வாழ்வை கருத்தில் கொண்டு உருவாக்கப்பட்டுள்ளது. விடுதலையின் அமிர்தப் பெருவிழாவால் உந்தப்பட்ட இந்த கணக்கெடுப்பு, மூத்த குடிமக்கள் மற்றும் இளைஞர்களின் குரல்களுக்கு முன்னுரிமை அளிப்பதோடு, நகர்ப்புற இந்தியாவின் தூய்மையை நிலைநிறுத்துவதில் அவர்களின் பங்களிப்பை வலுப்படுத்தும்.
மக்கள் பங்கேற்பை பெரிய அளவில் ஊக்குவிக்கும் அதே வேளையில் சுகாதார நிலையை மேம்படுத்த நகரங்களை ஊக்குவிக்கும் ஒரு போட்டி கட்டமைப்பாக 2016-ல் வீட்டுவசதி மற்றும் நகர்ப்புற விவகார அமைச்சகத்தால் ஸ்வச் சர்வேக்ஷன் அறிமுகப்படுத்தப்பட்டது. இந்தியாவின் நகரங்களுக்கிடையில் ஆரோக்கியமான போட்டிக்கு இது வழிவகுத்தது.
73 நகரங்களோடு மட்டும் 2016-ல் தொடங்கிய இப்பயணம், 2017-ல் 434 நகரங்கள், 2018-ல் 4,203 நகரங்கள், 2019-ல் 4,237 நகரங்கள், 2020-ல் 4,242 நகரங்கள், 2021-ல் 4,320 நகரங்களை சென்றடைந்தது. 62 கண்டோன்மென்ட் வாரியங்களும் இதில் அடங்கும்.
1 மார்ச் 2022 அன்று சுமார் 3,000 மதிப்பீட்டாளர்களுடன் அமைச்சகம் இக்கணக்கெடுப்பை தொடங்கியது. இப்ஸாஸ் ரிசர்ச் பிரைவேட் லிமிடெட் கணக்கெடுப்பு முகமை ஆகும். முந்தைய ஆண்டுகளில் 40% வார்டுகளில் ஆய்வு செய்யப்பட்ட நிலையில், இப்போது 100% வார்டுகளில் மாதிரி எடுக்கும் வகையில் கணக்கெடுப்பின் நோக்கம் விரிவுபடுத்தப்பட்டுள்ளது.
இந்த லட்சியப் பயிற்சியை தடையின்றி செயல்படுத்த, கடந்த ஆண்டு கள மதிப்பீட்டிற்காக பயன்படுத்தப்பட்டதை விட அதிக எண்ணிக்கையிலான மதிப்பீட்டாளர்கள் இந்தாண்டு ஈடுபடுத்தப்பட்டுள்ளனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1802316
ரெயில்வே அமைச்சகம்
ரயில் மின்மயமாக்கல் ஒரு சிறந்த ஊக்கத்தை பெறுகிறது
அகலப்பாதை திட்டங்களை முழுமையாக மின்மயமாக்குவதற்கான லட்சிய திட்டத்தை இந்திய ரயில்வே தொடங்கியுள்ளது. இது சிறந்த எரிபொருள் பயன்பாட்டை ஏற்படுத்துவதுடன், நீடித்த செயல்திறன், குறைந்த எரிபொருள் செலவு மற்றும் அந்நிய செலாவணியையும் மிச்சப்படுத்துகிறது.
2022-23-ஆம் நிதியாண்டின் செப்டம்பர் 2022 வரை, 851 கிலோமீட்டர் வழித்தடங்களை மின்மயமாக்கியுள்ளது. இது 2021-22-ஆம் நிதியாண்டின் இதேகாலகட்டத்தில் 562 கிலோமீட்டர்களுடன் ஒப்பிடும்போது, 51.4 சதவீதம் அதிகம். இந்த நிதியாண்டில் 6500 கிலோமீட்டர் வழித்தடங்களை மின்மயமாக்க இலக்கு நிர்ணயிக்கப்பட்டுள்ளது.
இந்திய ரயில்வே வரலாற்றில் 2021-22-இல் 6,366 கிலோமீட்டர் வழித்தடம் மின்மயமாக்கப்பட்டு சாதனை படைக்கப்பட்டது குறிப்பிடத்தக்கது. முன்னதாக 2020-21-இல் 6,015 கிலோமீட்டர் வழித்தடம் மின்மயமாக்கப்பட்டது.
30.09.2022 நிலவரப்படி, இந்திய ரயில்வேயின் அகலப்பாதையில், 65,141 கிலோமீட்டர் வழித்தடத்தில் 53,098 கிலோமீட்டர் வழித்தடம் மின்மயமாக்கப்பட்டுள்ளது. இது மொத்த அகலப்பாதை மின்மயமாக்கல் பணியில் 81.51 சதவீதமாகும்.
பாதுகாப்பு அமைச்சகம்
வானிலிருந்து தரை இலக்கை தாக்கும் தொலைதூர வெடிகுண்டு வெற்றிகர பரிசோதனை: டிஆர்டிஓ மற்றும் விமானப்படை இணைந்து மேற்கொண்டது
ராணுவ ஆராய்ச்சி மற்றும் மேம்பாட்டு நிறுவனம் உள்நாட்டில் உருவாக்கிய தொலைதூர வெடிகுண்டை, விமானப்படை இன்று வெற்றிகரமாக பரிசோதித்தது.
வானிலிருந்து, தரை இலக்குகளை தாக்கும் தொலைதூர வெடிகுண்டை, ஐதராபாத்தில் உள்ள டிஆர்டிஓ அமைப்பின் இமாரத் ஆய்வு மையம் உருவாக்கியது. இந்த குண்டு, விமானப்படையின் போர் விமானத்தில் இருந்து வீசி இன்று பரிசோதிக்கப்பட்டது. இதன் செயல்பாடு பல சென்சார்கள் மற்றும் ரேடார்கள் மூலம் கண்காணிக்கப்பட்டன. அது தரை இலக்கை மிக துல்லியமாக தாக்கியது.
இந்த வெற்றிக்காக, டிஆர்டிஓ, விமானப்படை குழுவினரை பாதுகாப்புத்துறை அமைச்சர் திரு ராஜ்நாத் சிங் பாராட்டினார். இந்த தொலைதூர வெடிகுண்டின் வெற்றிகர பரிசோதனை, இந்த வகை ஆயுத தயாரிப்பில் முக்கியமான மைல்கல்-ஐ குறிக்கிறது என டிஆர்டிஓ தலைவர் டாக்டர் ஜி சதீஷ் ரெட்டி கூறினார்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
நீண்டகால லட்சியம் மற்றும் பரந்த பார்வை கொண்ட அதிகாரிகள் பிரதமரின் தற்சார்பு இந்தியா லட்சியத்தை அடைய உதவுவார்கள்: மத்திய அமைச்சர் டாக்டர் ஜிதேந்திர சிங்
நீண்டகால லட்சியம், பரந்த பார்வை மற்றும் கூட்டு முயற்சிகளை உருவாக்கும் திறன் ஆகியவற்றை கொண்ட அதிகாரிகள் பிரதமரின் தற்சார்பு இந்தியா லட்சியத்தை அடைய உதவுவார்கள் என்று மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் இன்று கூறினார்.
முசோரியில் உள்ள லால் பகதூர் சாஸ்திரி தேசிய நிர்வாக அகாடெமியின் முதல் பொது இடைப்பணி கால பயிற்சி திட்டத்தின் பங்கேற்பாளர்களிடையே சிறப்புரை ஆற்றிய அவர், இந்த பயிற்சி பெறும் 150 அதிகாரிகள் திரு மோடியின் புதிய இந்தியாவின் சிற்பிகளாக இருக்கப் போகிறார்கள் என்றார்.
இந்தியா சுதந்திரம் அடைந்த 75-வது ஆண்டில் பொதுப் பயிற்சி பெறும் நல்வாய்ப்பு அதிகாரிகளுக்குக் கிடைத்துள்ளது என்றும், இந்தியா 100 வயதை எட்டும் அடுத்த 20 முதல் 25 ஆண்டுகள் வரை அவர்கள் சேவை செய்ய வேண்டும் என்றும், பிரதமர் திரு நரேந்திர மோடியின் தொலைநோக்குப் பார்வையை உணர்ந்து, உலக அரங்கில் நாட்டை உச்சத்துக்கு கொண்டு செல்ல வேண்டும் என்றும் டாக்டர் ஜிதேந்திர சிங் கூறினார்.
ஆழ்ந்த செவிமடுத்தல், இரக்கம், பணியை திறம்பட செய்தல் மற்றும் கூட்டுப் படைப்பாற்றல் உள்ளிட்ட அம்சங்களின் முக்கியத்துவத்தின் மீது இந்த பயிற்சி கவனம் செலுத்துகிறது என்று அவர் கூறினார்.
2017-ம் ஆண்டு இதே நாளில் லால் பகதூர் சாஸ்திரி தேசிய நிர்வாக அகாடெமிக்கு பிரதமர் திரு நரேந்திர மோடி வருகை தந்ததை நினைவு கூர்ந்த டாக்டர் ஜிதேந்திர சிங், நிர்வாகம், ஆளுகை, தொழில்நுட்பம் மற்றும் கொள்கை உருவாக்கம் போன்ற பல்வேறு விஷயங்கள் விவாதிக்கப்பட்டன என்றும், தேசிய பார்வையை வளர்ப்பதில் இவற்றின் அவசியத்தை திரு நரேந்திர மோடி வலியுறுத்தினார் என்றும் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1766632
(Visitor Counter : 195
பிரதமர் அலுவலகம்
கிஷ்த்வார், கார்கிலில் மேகவெடிப்பை அடுத்து மத்திய அரசு நிலைமையை உன்னிப்பாகக் கண்காணிக்கிறது: பிரதமர்
கிஷ்த்வார், கார்கிலில் ஏற்பட்ட மேகவெடிப்பை அடுத்து அங்குள்ள நிலைமையை மத்திய அரசு உன்னிப்பாகக் கண்காணித்து வருகிறது என்று பிரதமர் திரு.நரேந்திர மோடி கூறியுள்ளார்.
இது தொடர்பாக, பிரதமர் சுட்டுரை வாயிலாக வெளியிட்டுள்ள செய்தியில், “கிஷ்த்வார் மற்றும் கார்கிலில் ஏற்பட்ட மேகவெடிப்பை அடுத்து அங்குள்ள நிலைமையை மத்திய அரசு உன்னிப்பாக கண்காணித்து வருகிறது. பாதிக்கப்பட்ட பகுதிகளில் நிவாரணப் பணிகள் விரைந்து மேற்கொள்ளப்படுகின்றன. அங்குள்ள மக்களின் பாதுகாப்பிற்கும், நலனுக்கும் நான் பிரார்த்திக்கிறேன்” என்று கூறியுள்ளார்.
தொழிலாளர் மற்றும் வேலைவாய்ப்பு அமைச்சகம்
தொழிலாளர் வருங்கால வைப்பு நிதி சந்தாதாரர்களுக்கு 8.10% வட்டி வீதத்திற்கு மத்திய வாரியம் பரிந்துரை
தொழிலாளர் வருங்கால வைப்பு நிதி அமைப்பின் மத்திய அறங்காவலர் குழுவின் 30-வது கூட்டம் விடுதலையின் அமிர்தப் பெருவிழாவின் சின்னமான வாரக் கொண்டாட்டத்தின் போது கவுகாத்தியில் இன்று நடைபெற்றது.
மத்திய தொழிலாளர், வேலைவாய்ப்பு, சுற்றுச்சூழல், வனம் மற்றும் பருவநிலை மாற்றத் துறை அமைச்சர் திரு பூபேந்திர யாதவ் தலைமையில் இக்கூட்டம் நடைபெற்றது. தொழிலாளர், வேலைவாய்ப்பு, பெட்ரோலியம் மற்றும் இயற்கை எரிவாயு இணை அமைச்சர் திரு ராமேஷ்வர் தெலி கூட்டத்தின் துணைத் தலைவராகவும், தொழிலாளர் மற்றும் வேலைவாய்ப்பு செயலாளர் திரு சுனில் பார்த்வால் மற்றும் மத்திய வருங்கால வைப்புநிதி ஆணையரும் உறுப்பினர் செயலருமான திருமதி நீலம் ஷம்மி ராவ் இணைத் தலைவர்களாகவும் இருந்தனர்.
2021-22 நிதியாண்டிற்கான உறுப்பினர்களின் கணக்குகளில் 8.10% வருடாந்திர வட்டியை வரவு வைக்க மத்திய வாரியம் பரிந்துரைத்தது. வட்டி வீதம் அரசிதழில் அதிகாரப்பூர்வமாக அறிவிக்கப்படும், அதைத் தொடர்ந்து வட்டித் தொகையை சந்தாதாரர்களின் கணக்கில் வருங்கால வைப்பு நிதி அமைப்பு வரவு வைக்கும்.
முதலீட்டில் பழைய அணுகுமுறையை வருங்கால வைப்பு நிதி அமைப்பு பின்பற்றினாலும், கடந்த பல ஆண்டுகளாக தொடர்ந்து அதிக வருமானத்தை ஈட்டியுள்ளது. சந்தாதாரர்களுக்கு அதிக வட்டியை விநியோகிக்க இது உதவுகிறது.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1805345
பிரதமர் அலுவலகம்
புதுதில்லியில் நடைபெறும் ஆரோக்கிய மாந்தன் விழாவில் பிரதமர் பங்கேற்கிறார்
அக்டோபர் 01, 2019 அன்று புதுதில்லி விஞ்ஞான் பவனில் நடைபெறும் ஆரோக்கிய மாந்தன் நிகழ்வின் நிறைவு விழாவிற்கு பிரதமர் திரு நரேந்திர மோடி தலைமை தாங்குகிறார். ஆயுஷ்மான் பாரத் பிரதமர் – மக்கள் ஆரோக்கியா திட்டம் தொடங்கப்பட்டு ஓராண்டு நிறைவடைவதையொட்டி தேசிய சுகாதார ஆணையம் ஆரோக்கிய மாந்தன் இரண்டு நாள் விழாவுக்கு ஏற்பாடு செய்திருந்தது.
அப்போது ஆயுஷ்மான் பாரத் திட்டத்திற்கான புதிய அலைபேசி செயலியை பிரதமர் துவக்கி வைக்கிறார். “ஆயுஷ்மான் பாரத் தொடக்கத்திற்கான பெரிய சவால்கள்” பற்றிய விவாதத்தை துவக்கி வைப்பதுடன், நினைவு அஞ்சல் தலை ஒன்றையும் இவ்விழாவில் அவர் வெளியிடுகிறார்.
ஆயுஷ்மான் பாரத் – பிரதமர் மக்கள் ஆரோக்கியா திட்டத்தின் பயனாளிகள் சிலருடன் பிரதமர் கலந்துரையாடுகிறார். கடந்த ஓராண்டில் செயல்படுத்தப்பட்ட பிரதமர் மக்கள் ஆரோக்கியா திட்டத்தின் அம்சங்கள் காட்சிப்படுத்தப்பட்டுள்ள கண்காட்சியையும் அவர் பார்வையிடுகிறார்.
பிரதமர் – மக்கள் ஆரோக்கியா திட்டத்தின் முக்கியமான பங்கேற்பாளர்களை சந்தித்து கடந்த ஓராண்டில் இந்தத் திட்டத்தை நிறைவேற்றுவதில் எதிர்கொண்ட சவால்கள் குறித்து விவாதிப்பதும், இந்தத் திட்டத்தை மேலும் மேம்படுத்துவதற்கான வழிவகைகள் குறித்து ஆய்வு செய்வதும் ஆரோக்கிய மாந்தன் விழாவின் நோக்கமாகும். ஆரோக்கிய மாந்தன் நிகழ்வின் முக்கிய பரிந்துரைகள் இவ்விழாவில் முன்வைக்கப்படும்.
ஆயுஷ்மான் பாரத் பிரதமர் – மக்கள் ஆரோக்கியா திட்டத்தை பிரதமர் திரு நரேந்திர மோடி கடந்த 2018-ம் ஆண்டு செப்டம்பர் 23-ம் தேதி துவக்கி வைத்தார்..
(Visitor Counter : 83
பாதுகாப்பு அமைச்சகம்
2022 குடியரசு தின அணிவகுப்பின் சிறந்த மாநில அலங்கார ஊர்தியாக உத்தரப் பிரதேசம் ஊர்தி தேர்வு ; மக்கள் விருப்பத் தேர்வு பிரிவில் மகாராஷ்டிரா வெற்றி
குடியரசு தின அணிவகுப்பு 2022-ன் சிறந்த அலங்கார ஊர்தி மற்றும் சிறந்த அணிவகுப்புக் குழுக்களுக்கான முடிவுகள் அறிவிக்கப்பட்டுள்ளன.
முப்படைகள், மத்திய ஆயுதப் படைகள்/ பிற துணைப் படைகள் மற்றும் பல்வேறு பிரிவுகளின் அணிவகுப்புக் குழுக்கள் மற்றும் மாநிலங்கள்/யூனியன் பிரதேசங்கள் மற்றும் மத்திய அமைச்சகங்கள்/துறைகளின் அலங்கார ஊர்திகளை மதிப்பிடுவதற்கு மூன்று நீதிபதிகள் கொண்ட குழு நியமிக்கப்பட்டது.
நீதிபதிகளின் மதிப்பீட்டின் அடிப்படையில், இந்திய கடற்படை அணிவகுப்புக் குழு முப்படைகளில் சிறந்த அணிவகுப்புக் குழுவாகத் தேர்ந்தெடுக்கப்பட்டுள்ளது. மத்திய ஆயுதப் படைகள்/பிற துணைப் படைகளில் சிறந்த அணிவகுப்புக் குழுவாக மத்திய தொழில் பாதுகாப்புப் படை தேர்வு செய்யப்பட்டுள்ளது.
ஜனவரி 26, 2022 அன்று நடந்த குடியரசு தின அணிவகுப்பில் பங்கேற்ற 12 மாநிலங்கள்/யூனியன் பிரதேசங்களில் உத்தரப்பிரதேசத்தின் அலங்கார ஊர்தி சிறந்ததாகத் தேர்ந்தெடுக்கப்பட்டுள்ளது. 'ஒரு மாவட்டம் ஒரு தயாரிப்பு மற்றும் காசி விஸ்வநாதர் கோவில் வளாகம்' என்ற கருப்பொருளின் அடிப்படையில் உத்தரப் பிரதேசத்தின் அலங்கார ஊர்தி அமைக்கப்பட்டிருந்தது.
கர்நாடகாவிற்கு இரண்டாவது இடமும், மேகாலயாவுக்கு மூன்றாவது இடமும் கிடைத்தது.
மக்கள் விருப்பத் தேர்வு பிரிவில் மகாராஷ்டிரா மாநில அலங்கார ஊர்தி வெற்றி பெற்றது.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1795382
----
(Visitor Counter : 203